สวัสดีค่ะ ตอนนี้เราอายุ18-19ปีค่ะ อยากทราบว่าถ้าเราเป็นประจำเดือนแล้ว หลังจากนั่น3-4วันเรามีเพศสัมพันธ์ ครั้งแรกไม่ได้ใส่ถุงยางอนามัยแต่เราแตกนอกค่ะ และครั้งที่สองใส่ถุงยางอนามัยป้องกันแล้ว พอเช้าช่วงประมาน9:30น.-10:00น.เราก็กินยาคุมฉุกเฉินแบบมีเม็ดเดียว แต่พอ1-2ประจำเดือนก็มาอีกรอบมาแบบเลือดสีข้นๆออกดำ ไม่แดงสด มาเยอะค่ะ ประจำเดือนมา2รอบต่อเดือน (ครั้งแรกค่ะ) เราจะท้องไหมคะ แต่ประจำเดือนมาไม่ปกติค่ะ 1-2เดือนมาครั้งนึงประมาน7วัน บางทีก็2-3เดือนมาทีค่ะ ตอนนี้กังวลมากๆค่ะ ช่วยตอบหน่อยนะคะ
สวัสดีค่ะ ประจำเดือนมากระปริดกระปรอย หรือมาบ่อย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นแนะนำ ให้ทดสอบการตั้งครรภ์ดูก่อนนะคะหากไม่ตั้งครรภ์อาจเป็นผลจากฮอร์โมนไม่สมดุลจากยาคุมกำเนิดฉุกเฉินที่รับประทาน ซึ่งสามารถรอสังเกตอาการต่อดูก่อนนะคะ ถ้ามีเลือดออกผิดปกติเป็นเวลานาน จึงแนะนำให้ไปพบสูตินารีแพทย์เพื่อตรวจวินิจฉัยโรคนะคะ